کامڤوڠ

<div dir="rtl">
کامڤوڠ اتاو ديسا منوروت تعريفن سجاݢت، اياله سبواه ڤتمڤتن ماءنسي دکاوسن لوار باندر. بياساڽ اي لبيه کچيل درڤد ڤکن.

 ڤڠلسن ديسا 
منوروت روچيک دان وارن، ديسا بوليه دکلسکن برداسرکن برباݢاي-باݢاي کريتيريا:
 لواس ولايه
 کامڤوڠ ترکچيل، انتارا 0-2 کم² لواسڽ
 کامڤوڠ کچيل، انتارا 2 - 4 کم² لواسڽ
 کامڤوڠ سدرهان، انتارا 4 - 6 کم² لواسڽ
 کامڤوڠ بسر، انتارا 6 - 8 کم² لواسڽ
 کامڤوڠ تربسر، انتارا 8 - 10 کم² لواساڽ
 کڤدتن ڤندودوق
 کامڤوڠ ترکچيل، دڠن کڤادتن ڤندودوق د باوه 100 اورڠ/کم²
 کامڤوڠ کچيل، دڠن کڤادتن ڤندودوق انتارا 100 - 500 اورڠ/کم²
 کامڤوڠ سدرهان، دڠن کڤادتن ڤندودوق انتارا 500 - 1,500 اورڠ/کم²
 کامڤوڠ بسر، دڠن کڤادتن ڤندودوق انتارا 1,500 - 3,000 اورڠ/کم²
 کامڤوڠ تربسر، دڠن کڤادتن ڤندودوق انتارا 3,000-4,500 اورڠ/کم²
 تيڠکت ڤرکمبڠن
 کامڤوڠ کورڠ ماجو: ديسا يڠ بلوم ممنفعتکن ڤوتينسي يڠ اد کران کترباتسن کممڤوان مشارکتڽ
 کامڤوڠ ممباڠون: ديسا يڠ بارو ممنفعتکن ڤوتينسي يڠ اد تتاڤي ککوراڠن کواڠن
 ديسا ماجو: ديسا يڠ سوده ممنفعتکن سموا ڤوتينسي يڠ اد سچارا مکسيموم.
 مات ڤنچرين
 کامڤوڠ ڤرتانين، ياءيت ديسا يڠ سباهاݢين بسر ڤندودوقڽ هيدوڤ برݢنتوڠ کڤد سيکتور ڤرتانين
 کامڤوڠ ڤريندوسترين، ياءيت ديسا يڠ سباهاݢين بسر ڤندودوقڽ بکرجا دالم سيکتور ڤرايندوسترين
 کامڤوڠ ڤرايکنن، ياءيت ديسا يڠ سباهاݢين بسر ڤندودوقڽ بکرجا سباݢاي نلاين.

 ڤڠݢوناءن 

 بروني 

دبروني، کامڤوڠ سچارا راسمي اياله ڤمبهاݢين ڤنتدبيرن ڤريڠکت کتيݢ دان يڠ تراخير. کامڤوڠ مروڤاکن سوبڤمبهاݢين مقيم، يڠ مان مقيم ڤولا مروڤاکن سوبڤمبهاݢين داءيره. کومونيتي کامڤوڠ دکتواءي اوليه کتوا کامڤوڠ. بياساڽ کامڤوڠ ممڤوڽاءي کمودهن کومونيتي اساس سڤرتي سکوله رنده دان اݢام، مسجد، دان بالاي راي اتاو ديوان کمشرکتن.

 مليسيا 
دمليسيا، ايستيله کامڤوڠ دروجوعکن ڤد ساتو ڤتمڤتن يڠ ڤندودوقڽ کورڠ درڤد 1,000 اورڠ دسسبواه کاوسن تراوتاماڽ دلوار باندر اتاو مان٢ ڤتمڤتن ڤندودوق ماسيه مڠکلکن ايدينتيتي اصلڽ سڤرتي اورݢانيساسيڽ دان چارا ڤميليقن تانه باݢي ڤندودوقڽ. دالم اورݢانيساسي سسبواه کامڤوڠ، اي ترديري درڤد ڤڠهولو (کتوا)، ناءيب ڤڠهولو، امام، بلال، ستياءوسها، بنداهاري دان دبنتو اوليه ببراڤ اهلي جاوتنکواس يڠ دلانتيق مڠيکوت توݢس دان ڤرننڽ دالم مننتوکن حال احوال سرتا کباجيقن ڤندودوق تراوتماڽ.

 ليهت جوݢ 
 باندر
 ڤکن

 روجوعن